# **DECIZIA ETAPEI DE ÎNCADRARE**

proiect

Ca urmare a solicitării de emitere a acordului de mediu adresate de **ORAȘUL ȘIMLEU SILVANIEI,** cu sediul în județul Sălaj, orașul Șimleu Silvaniei, str. Libertății, nr. 3, înregistrată la A.P.M. Sălaj cu nr. 6074 din 21.07.2023, în baza:

* **Legii nr. 292/2018** privind evaluarea impactului anumitor proiecte publice si private asupra mediului, si a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei si faunei sǎlbatice, aprobată cu modificǎri si completǎri prin **Legea nr. 49/2011**, cu modificările si completările ulterioare,

autoritatea competentă pentru protecţia mediului A.P.M. Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.08.2023, că proiectul: **Regenerare urbană în orașul Șimleu Silvaniei**, propus a fi amplasat în orașul Șimleu Silvaniei, zona străzilor Brădet, Stadion și Partizanilor, zona blocuri: P3-P15, I9-I13, B4-B25, M1-M5, C2-C5, A2-A7, B3-B9, județul Sălaj,

***nu se supune evaluării impactului asupra mediului.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a)** Proiectul intră sub incidenţa Legii nr. 292/2018 privind evaluarea impactului anumitor proiecte publice si private asupra mediului, fiind încadrat în Anexa 2, la pct. 10, lit b).*-* proiecte de dezvoltare urbană, inclusiv construcția centrelor comerciale și a parcărilor auto publice și pct. 13, lit. a) – orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau a fi în curs de a fi executate, care pot avea efecte semnificative negative asupra mediului;

- autorităţile reprezentate în comisia de analiză tehnică nu au avut obiecţii în ceea ce priveşte proiectul în cauză în urma transmiterii punctelor de vedere;

- prezenta solicitare a fost mediatizată prin publicare anunţ în Sălăjeanul, ........, afişare si înregistrare anunţ la sediul Orașului Șimleu Silvaniei Primăria , precum si la sediul si pe pagina de internet a A.P.M. Sălaj, iar proiectul de Decizie etapă de încadrare a fost postat pe pagina de internet a A.P.M. Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării si caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

**b1) dimensiunea si concepţia întregului proiect:**

Zona studiată este situată în intravilan, în zona centrală a orașului Șimleu Silvaniei, are o suprafață de aproximativ **42.738 mp** și este alcătuită din cele 4 subzone ale cartierului Brădet.

**Regimul juridic:**

- Teren imobil situate în intravilanul orașului Șimleu Silvaniei înainte de 1990;

- Clarificarea regimului juridic - teren și construcții pentru propunerile de desființare clădiri dacă este cazul, precum și a proprietăților care nu aparțin domeniului public ori privat al statului roman sau orașului Șimleu Silvaniei;

- Construcții (garaje) proprietăți private.

**Regimul economic**

- Folosință actuală: curți-construcții, domeniu public (străzi, blocuri)

- Destinația: curți-construcții, domeniu public (străzi, blocuri)

**Regimul tehnic: S=42 738 mp**

Proiectul de față pregătește amenajarea zonei situat pe pe malul opus al Crasnei față de centrul istoric alorașului Șimleu Silvaniei, la sud de râu, pe partea sudică a străzii Partizanilor (DN1H). Este vizată zona care cuprinde ansamblul de locuințe colective Brădet cu garajele și spațiile publice aferente și care se întinde pe direcția Est-Vest de la Stadionul Măgura până la strada Brădet, pe platoul delimitat la Nord derâul Crasna și la Sud de versantul Brădet.

Amplasamentul proiectului se află într-un loc important și din punct de vedere urbanistic, fiind într-o poziție de legătura între centrul și versantul Brădet.

În prezent, forma actuală a cartierului nu reflectă importanța sa, spațiul public fiind

dominat de suprafețe carosabile supradimensionate în raport cu volumele de trafic.

Configurația propusă extinde suprafețelepietonale al spațiului public, prin eficientizarea accesului carosabil.

Prin sistematizarea și reamenajarea spațiului aferent cartierului, locul va căpăta caracterul unui mic parc central. Vegetația valoroasă (compusă în principal din sălcii de mari dimensiuni) este păstrată și integrate în amenajare, fiind completată cu arbori și specii de talie medie și joasă.

Proiectul identifică oportunitatea de regenerare a spațiilor aferente ansamblului de locuințe colective prin desființarea garajelor, reconfigurarea aleii de acces auto și a parcajelor, acestea fiind măsuri care permit extinderea suprafețelor și amenajărilor pietonale și a zonelor verzi din jurul blocurilor.

Amenajările răspund nevoilor locatarilor din blocurile aflate în vecinătate. În zonele eliberate de construcții parazitare sunt dispuse locuri de odihnă și echipamente de joacă și de fitness.

**Măsuri propuse:**

1. Eficientizarea utilizării suprafețelor carosabile (suprafețe de rulare și sistemul de parcări), în present supradimensionate, în scopul extinderii și optimizării zonelor dedicate circulației pietonale, spațiilor verzi și dotărilor. Creșterea nivelului de siguranță pentru pietoni și bicicliști prin introducerea statutului de Zonă rezidențială și a măsurilor de calmare a traficului;

2. Extinderea, reamenajarea și modernizarea spațiilor verzi existente.

3. Eliminarea obstacolului generat de garaje între versantul Brădet și înlocuirea lor cu locuri de joacă, de odihnă, mobilier urban, dotări de sport, arbori, locuri de parcare pentru mașini și biciclete parțial acoperite;

4. Unificarea scuarului cu locul de joacă existent și extinderea acestui spațiu verde prin demolarea garajelor existente și înlocuirea lor cu parcări pe sol, acoperite, din partea estică al zonei de intervenție, între stadion și locuințele collective;

5. Extinderea, lățirea generală a fâșiei verde de protecție din jurul blocurilor de locuințe colective;

6. Amenajarea scuarului și a teraselor din zona stației de autobuz (str. Partizanilor), reducerea la minimul necesar al locurilor de parcare din această zonă;

7. Redescoperirea canalului de colectare a apelor meteorice care pornește în zona străzii Grădinilor și se întinde până la Strada Partizanilor, vărsându-se în Crasna. Acesta prezintă cel mai mare debit dintre canalele identificate și are cel mai mare potențial de a funcționa ca un element organizator pentru un ax verde de promenadă.

8. Păstrarea și consolidarea vegetației de aliniament existentă de-a lungul drumului național;

9. Modernizarea și eficientizarea sistemului de iluminat public, prin utilizarea corpurilor de iluminat pe bază de tehnologie LED.

10. Introducera stațiilor de încărcare a vehiculelor electrice.

Zonă cu dotări tehnico-edilitare:

|  |  |  |
| --- | --- | --- |
| **INDICATORI PROIECT** | **EXISTENT** | **PROPUNERE** |
| **Suprafață totală proiect:** | **42738 mp** | **42738 mp** |
| **Construcții** | 7044 mp | 38 mp |
| **Suprafață pietonală tip 1 (scen1. dale beton, scen.2 asfalt)** | 4497 mp | 15234 mp |
| **Suprafață pietonală tip 1 (scen1. dale beton, scen.2 asfalt)** | 4497 mp | 15234 mp |
| **Suprafață pietonală tip 2 (nisip, loc de joacă, agregate**  **compactate)** | 728 mp | 1719 mp |
| **Suprafață carosabilă auto (asfalt)** 6181 mp | 9279 mp | 9279 mp |
| **Suprafață pietonală tip 1 (scen1. dale**  **Teren viran / suprafețe neamenajate** (sanț, rigolă descoperit și  acoperit,suprafețe libere) | 7845 mp | 1427 mp |
| **Suprafață verde** | 9974 mp verde | 12094 mp verde |
| **Arbori** | 217 buc | 720 buc |
| Nr. total locuri de parcare autoturisme | 268 loc 296 loc | 268 loc 296 loc |
| **Indici urbanistici** | | |
| **Suprafața parcela 42738 mp. Suprafață construită la sol**  **P.O.T. :**  **C.U.T. :** | 7044 mp  16,48%  0,017 | 38 mp  0,09  0.01 |

**SPAȚII VERZI ȘI VEGETAȚIE**

**BILANȚ SPAȚII VERZI Suprafața spațiilor verzi crește prin realizarea proiectului.**

**Spații verzi existente: 9974.3 mp**

**Spații verzi propuse: 12094 mp** zone plantate cu vegetați, taluz amenajat, zone cu nisip și pietriș, gropi de plantare arbori.

Toate elementele peisagere propuse vin în completarea vegetației existente, fiind atent dispuse în funcție de orientare, însorire, configurația topografică a terenului și modul în care este folosit/ traversat spațiul.

Speciile Se propune o linie de mobilier urban-contemporană, modernă, simplă, fără ornamente. Se exclud pasties şi elemente cu caracter istoricizant (de tip neo-clasic, neo-baroc, etc.). Materialele, tratările şi culorile constituie factorii unei amenajări coerente, unitare în relaţia cu pavajul şi corpurile de iluminat.

Condiţiile tehnice de calitate pentru reperele din lemn, metal, alte materiale utilizate, vor fi cele prevăzute de către standardele europene:

- suprafeţele metalice să fie plane şi curate, să reziste la acţiunea agenţilor corozivi, fie prin structura lor, fie prin protejare anticorozivă corespunzătoare;

- toate elementele din lemn vor fi de esenţă tare, cu caracteristici fizico-mecanice speciale pentru exterior (ex. stejar, iroko, belinga, teak, etc.);

- accesoriile metalice şi şuruburile trebuie să fie protejate anticoroziv, iar la fixarea acestora pe suprafeţele vizibile trebuie să fie acoperite sau îngropate, atât pentru siguranţa utilizatorului cât şi în scop decorativ;

- toate elementele metalice vor fi zincate la cald, vopsite în câmp electrostatic, cu vopsea pulbere (pe bază de poliesteri), mată.

- speciile propuse sunt alese în funcţie de dimensiune, adaptabilitate, impact estetic în toate anotimpurile şi fazele (florescenţă, coroană, frunziş de primăvară-vară şi toamnă).

**MOBILIER URBAN**

- toate elementele de mobilier urban vor fi fixate în blocuri de fundaţie sub nivelul pavajului.

Elementele de mobilare sunt astfel alese şi poziţionate încât configurează zone diferenţiate în funcţie de forma şi particularităţile spaţiului în care sunt prevăzute, de direcţii vizuale, însorire respectiv umbrire.

Coșurile de gunoi sunt amplasate de obicei de-a lungul zonelor pietonale, în apropierea băncilor sau corpurilor de iluminat, în zonele propuse a fi utilizate mai intens vor fi prevăzute coșuri de gunoi cu colectare selectivă și coșuri de gunoi speciale pentru câini.

Locuri de parcare pentru biciclete vor fi distribuite în toate zonele accesibile.

Se prevăd cișmele de apă potabilă în punctele importante de convergență ale fluxurilor pietonale.

**Dotări pentru locuri de joacă**

Proiectul propune și zone de joacă și obiecte dedicate în cadrul amenajării de pe parcursul spațiilor

pietonale, în puncte cheie. Responsabilitatea socială față de asigurarea unor locuri de joacă de calitate, mai ales în mediul urban, este adesea neglijată, sau înțeleasă greșit.

Nevoia copiilor de mișcare în aer liber, într-un mediu natural curat, de interacțiune cu ceilalți copii/adulți și nevoia de a le stimula curiozitatea și creativitatea sunt câteva principii de bază de la care se pornește în amenajarea unui spațiu de joacă.

Locurile de joacă sunt amplasate în mai multe zone ale amplasamentului, conturându-se și un loc mai generos amenajat în acest sens în capătul vestic al străzii Gheorghe Lazăr.

Echipamentele/obiectele propuse au fost grupate și amplasate în funcție de categoriile de vârstă, respectând normele referitoare la distanțe de siguranță și zone de protecție necesare absorbției impactului în caz de cădere.

S-au propus în cea mai mare parte obiecte din lemn, oțel inoxidabil și materiale naturale, care

îndeplinesc simultan următoarele criterii:

- standardele de siguranță impuse;

- stabilitatea și calitatea materialelor, dar și a elementelor de fixare, care rezistă bine în timp (atât la

condițiile climatice diverse cât și la exploatare intensă);

- întreținere ușoară;

- calitatea actului de joacă în sine, pe care interacțiunea cu obiectele o susțin;

- diversitatea opțiunilor de joacă oferite;

- relația bună în spațiu a obiectelor între ele dar și față de elementele de vegetație – esențiale în amenajarea unui loc de joacă;

- imaginea unitară și armonizată cu spațiul natural.

**Dotări special:** - nu e cazul.

**Iluminat public: - m**odernizarea și eficientizarea sistemului de iluminat public prin folosirea aparatelor de iluminat cu surse LED, cu componente de comunicatie wireless ce permit programarea acestora pentru funcționarea pe diferite nivele de putere, pe diferite paliere orare. Cabluri, echipamente și accesorii necesare realizării instalațiilor electrice și de curenți slabi.

**Elemente și lucrări de rezistență**

- infrastructură pentru mobilier și echipamente;

- refacere locală taluz și ziduri de sprijin în vederea realizării accesului în albie de la nivelul străzii;

**Elemente și lucrări de instalații**

- rețelele de distribuție pentru apă potabilă;

- rețelele de canalizare menajeră și ape pluvale;

- instalații electrice pentru iluminat.

**DESCRIEREA LUCRĂRILOR DE DEMOLARE NECESARE**

- Unde este cazul, se va desface sistemul rutier, bordurile existente și vor efectua lucrările de desființare împrejmuiri, construcții improvizate, echipamente edilitare neutilizate.

- Planul de execuție a lucrărilor va fi elaborat în etapele ulterioare, respectiv DTAC. PT.

b2) cumularea cu alte proiecte existente şi/sau aprobate: -În tandem cu proiectul: Coridor de mobilitate urbană, de amenajare de-a lungul Crasnei, lucrarea de față propune intervenții pentru valorificarea potențialului urbanistic și social al spațiului dintre blocuri din cartierul Brădet pentru îmbunătățirea rețelei de spații publice, a mobilității și a calității vieții în general în Șimleu Silvaniei, respectiv al relației acesteia cu cadrul natural limitrof, reprezentat în cazul nostru de pădurea de pini de pe versantul din proximitatea zonei de intervenție, aflat la sud de acesta;

**b3) utilizarea resurselor naturale, în special a solului, a terenurilor, a apei şi a biodiversităţii**: - în perioada de execuţie se vor folosi cantităţi de apă, nisip, etc.; pământul rezultat în urma săpături se va utiliza la umpluturii.

**b4)** **cantitatea şi tipurile de deşeuri generate/gestionate:** Gestionarea deșeurilor, pe timpul execuției se va realiza conform, Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor;

În perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** **poluarea şi alte efecte negative:** - nu exista posibilitatea aparitiei unor emisii semnificative in niciunul din factorii de mediu daca vor fi respectate urmatoarele masuri:

**Măsuri generale pentru protecția factorilor de mediu:**

* respectarea întocmai a tehnologiei de execuție;
* respectarea limitei amplasamentului, a proiectului din documentaţiile avizate;
* alimentarea cu carburanţi, întreţinerea si repararea utilajelor, mijloacelor de transport utilizate la realizarea priectului se va efectua la unități specializate și amenajate în acest scop;
* în perimetrul de lucru nu vor fi depozitate carburanți, lubrifianţi, deşeuri sau alte materiale periculoase, inflamabile sau nocive;
* personalul care lucrează în executarea lucrărilor va fi instruit și din normele de protecţie a mediului;
* încadrarea emisiilor de poluanți în atmosferă de la mijloacelele de transport în limitele maxime admise;
* monitorizarea mediului în conformitate cu legislația în vigoare;
* se vor utiliza utilaje și vehicule performante, cu un nivel redus de zgomot și de noxe;
* deșeurile se vor colecta selectiv, se vor depozita temporar în zone special destinate și care respectă normele legale în vigoare, iar la intervale stabilite sau ori de căte ori este necesar se vor valorifica/elimina prin servicii specializate la depozitele de deșeuri corespunzătoare fiecarei clase, astfel se va evita contaminarea zonei și se vor evita;
* se va utiliza apă pentru umectarea drumurilor din interiorul șantierului în perioadele calde.
* respectarea prevederilor OUG nr.92/2021, privind regimul deșeurior, aprobată prin Legea nr.17/2023, art.17:
* alin.(4) -    **(4)** Titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;
* alin. (7)  - Titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului.

**Măsuri pentru protecția factorului de mediu aer:**

* folosirea de utilaje moderne, dotate cu motoare ale căror emisii să respecte prevederile legislaţiei în vigoare;
* reducerea vitezei de circulaţie pe drumurile publice a vehiculelor grele pentru transportul echipamentelor şi a materialelor;
* verificarea vehiculelor care transportă materiale, pentru evitarea răspândirii acestora în afara arealului de construcţie;
* diminuarea la minimum a înălţimii de descărcare a materialelor care pot genera emisii de particule;
* curăţarea roţilor vehiculelor la ieşirea din şantier pe drumurile publice;
* oprirea motoarelor utilajelor în perioadele în care nu sunt implicate în activitate;
* se recomandă stocarea materialelor în grămezi cât mai compacte (raport suprafața/volum cât mai mic);
* autovehiculele și utilajele folosite pentru executarea lucrărilor vor respecta condițiile impuse prin verificări tehnice periodice;
* întreținerea curățeniei la locurile de muncă pentru prevenirea formării de pulberi;

Prin plantațiile

* prin plantațiile de arbori propuși se reduce nivelul de poluare a aerului.

**Măsuri pentru protecția factorului de mediu sol si subsol:**

* dimensionarea lucrărilor la suprafața strict necesară;
* delimitarea strictă a culoarului de lucru;
* colectarea selectivă şi depozitarea temporară a deşeurilor generate pe amplasament, în interiorul perimetrului de lucru, în zone special amenajate în cadrul şantierului;
* asigurarea stării tehnice corespunzătoare a utilajelor folosite atât pentru evitarea scurgerilor de carburanți și lubrifianți cât și pentru minimizarea emisiilor în aerul atmosferic;
* în cazul producerii de scurgerile de ulei/combustibil/alte produse chimice se va acționa imediat cu mijloace absorbante. Dacă este cazul se va curăţa zona afectată, iar pământul contaminat va fi excavat şi preluat pentru depozitare, tratare sau eliminare de către firme autorizate;
* întreţinerea si repararea utilajelor și mijloacelor de transport se va efectua numai la unități specializate în domeniu;
* depozitarea materialelor de construcții sau a materialului excavat se va face în zonă special amenajate pe amplasament;
* alimentarea cu carburanți a mijloacelor de transport se va face de la stații de distribuție carburanți autorizate, iar pentru utilaje alimentarea se va face numai cu respectarea normelor de protecția a mediului;
* antreprenorul trebuie să asigure pe amplasament material absorbant pentru a putea interveni în cel mai scurt timp posibil în cazul în care s-ar produce poluări accidentale;
* protejarea terenurilor învecinate prin interzicerea depozitării materialelor de orice fel;
* se vor utiliza numai drumurile desemnate pentru transport materiale;
* deşeurile rezultate (materiale de construcţii) pe durata de execuție a proiectului vor fi colectate selectiv pe categorie de deşeu şi depozitate în locuri special amenajate, până la valorificarea acestora prin firme autorizate.
* după încheierea lucrărilor se va face curăţarea terenului de pământ, betoane, praf ciment, nisip, agregate minerale (pietriş, balast), etc., transportarea acestora în locuri indicate de către Primăria Șimleu Silvaniei cu respectarea Legii nr.17/2023 privind regimul deșeurilor, de aprobare a OUG nr.92/2021.

**Măsuri pentru protecția factorului de mediu apă de suprafață si subterană:**

* depozitarea materialelor utilizate în construcţii în spaţii special amenajate;
* aplicarea în caz de necesitate, a tuturor măsurilor de prevenire şi combatere a poluării accidentale, conform prevederilor legislaţiei în vigoare;
* se va respecta strict proiectul de execuție aprobat;
* utilajele și vehiculele nu se vor spăla pe amplasament;
* instalaţiile de apă şi canalizare propuse prin proiect vor fi racordate la reţeaua publică de apă şi canalizare a localităţii. Depăşirile de consum la instalaţiile de apă şi canalizare vor fi dimensionate în funcţie de capacităţile tehnice ale reţelelor publice şi cerinţele funcţionale specifice.

**Măsuri pentru protecția așezărilor umane:**

* se va asigura semnalizarea cu panouri de avertizare pentru a obliga conducătorii auto să reducă viteza în zona lucrărilor, și să acorde atenție sporită circulației pentru a se evita accidentarea riveranilor care se deplasează pe drum;
* antreprenorul are obligația să asigure menținerea curată a drumului pe perioada execuției;
* de a lungul traseului/traseurilor cuprinse în proiect, nu există monumente istorice și de arhitectură, zone de interes tradițional, diverse așezaminte de importanță patrimonială, care să fie afectate prin lucrările propuse, și/sau care necesită protecție;
* în scopul protejării așezărilor umane și a altor obiective de interes public se vor avea în vedere și următoarele:
  + nu se va interveni în interiorul unor obiective protejate;
  + în timpul execuției, constructorul va respecta curățenia şi normele privind protecția şi igiena muncii în construcții astfel încât să nu aducă prejudicii zonei limitrofe, cadrului natural, mediului şi ecosistemelor;

**Măsuri împotriva zgomotului si vibrațiilor:**

* folosirea de utilaje care să nu conducă în funcţionare, la depăşirea nivelului de zgomot şi vibraţii admis de normativele în vigoare;
* impactul direct al zgomotului şi vibraţiilor va fi redus, temporar, pe termen scurt pe perioada de execuţie a proiectului de construcţii;
* interzicerea în zonă a circulaţiei unor categorii de vehicule în intervalele orare în care se înregistrează un nivel al indicatorilor de zgomot peste limitele admise;
* sursele de zgomot și vibrații specifice care se manifestă în timpul execuției lucrării vor dispărea odată cu închiderea șantierului;
* întreținerea și funcționarea la parametrii normali ai mijloacelor de transport, utilajelor de construcție, precum și verificarea periodică a stării de funcționare a acestora, astfel încât să fie atenuat impactul sonor;
* echipamentele cu funcționare intermitentă trebuie oprite pe durata în care nu sunt utilizate;

**Organizarea de șantier**

Pentru realizarea organizării de șantier se vor respecta următoarele:

- se vor realiza grupuri sanitare ecologice pentru muncitori;

- amenajare de platforme balastate-pietruite pentru organizarea spaţiilor specifice lucrărilor de şantier, amplasarea de barăci pentru personal şi pentru depozitarea materialelor;

- amenajarea utilităţilor pentru organizarea de şantier respectiv alimentare cu apă potabilă, energie electrică;

- în incinta şantierului se va amenaja un punct de spălare a roţilor pentru ca la ieşirea din şantier să nu afecteze străzile (în anotimpul ploios);

- betoanele se vor prelua de la staţiile de preparare betoane specifice şi autorizate;

- mijloacele de transport vor fi asigurate astfel încât să nu existe pierderi de material, autovehiculele folosite la construcţii vor avea inspecţia tehnică efectuată la zi;

- toate vehiculele şi echipamentele mecanice folosite vor fi prevăzute cu amortizoare de zgomot, iar echipamentele fixe vor fi pe cât posibil introduse în incinte izolate acustic;

- depozitarea materialelor de construcţie şi a solului vegetal decopertat se va face în zone special amenajate;

- pământul excavat va fi folosit ca material de umplutură;

- deşeurile rezultate din execuţia proiectului (materiale de construcţii) vor fi colectate selectiv pe categorie de deşeu şi depozitate în locuri special amenajate, până la valorificarea/depozitarea finală a acestora;

- după încheierea lucrărilor se va face curăţarea terenului de pământ, betoane, praf ciment, nisip,agregate minerale (pietriş, balast), transportarea acestora în locuri indicate de către Primăria Orașului Șimleu Silvaniei.

Organizarea de șantier revine în sarcina executantului lucrării și a beneficiarului. Lucrările necesare organizării de șantier se vor desfășura numai pe terenul proprietate a beneficiarului.

După finalizarea lucrărilor, construcția pentru organizarea de șantier se va demonta, se va așterne strat vegetal peste locația menționată.

Lucrările necesare organizării de șantier constau în închiderea fronturilor de lucru aferente și ocuparea temporară a terenului pe care va fi realizat proiectul.

Organizarea de șantier nu va afecta proprietățile vecine și rețele edilitare existente. Organizarea de șantier și managementul lucrărilor au în vedere afectarea suprafeței de teren numai în limitele arealului construit. Respectarea normelor de întreținere și reglare a parametrilor tehnici de funcționare a echipamentelor utilizate limitează impactul acestora asupra mediului.

Se va asigura depozitarea materialelor, utilajelor și a echipamentelor în condițiile impuse de furnizori, luându-se măsuri de pază și protecție a acestora. Materialele, utilajele și uneltele necesare pentru construcție vor fi depozitate la fața locului, fără a se folosi domeniul public în scopul depozitării.

Se va realiza un proiect de execuție al lucrărilor și se vor lua toate măsurile pentru diminuarea factorilor de poluare a mediului. Materialele necesare executării lucrărilor vor urmări un program de transport, manipulare, depozitare și execuție, respectându-se ruta de transport, locul de depozitare și de lucru indicate pe planul de situație. Majoritatea activităților de prelucrare și asamblare se vor realiza în incinta clădirii propuse prin proiectul de organizare de șantier. Se vor monta panouri de avertizare pe drumurile de acces. Se vor evita deversările accidentale de ulei sau produse petroliere. Schimburile de ulei și alimentarea cu combustibil se va face doar la unități specializate. Înainte de începerea oricăror lucrări se vor lua toate măsurile P.S.I ce se impun pentru executarea lucrărilor în condiții de siguranță. Se vor lua măsuri pentru evitarea pierderilor de pământ și materiale de construcție pe carosabilul drumurilor de acces. Se interzice depozitarea de pământ excavat sau materiale de construcție în afara amplasamentului obiectivului.

Zilnic executantul va asigura curățenia în jurul organizări de șantier și a zonei de lucru, vor evacua deșeurile generate. De asemenea se vor lua măsurile necesare pentru crearea condițiilor igienico-sanitare pentru personalul propriu (dotări cu toalete ecologice). Personalul executantului va purta echipament de protectie și de lucru inscriptionat cu numele societății respective, pentru o mai bună identificare. Personalul executantului va fi instruit cu privire la răspunderile ce revin executantului referitor la depozitarea și eliminarea deșeurilor, a substanțelor periculoase, a măsurilor de protecție și prim ajutor, etc.

Organizarea de șantier se va amplasa pe o suprafață aflată în domeniul public administrată de orașul Șimleu Silvaniei sau o altfel de suprafață aflată în administrația beneficiarului, în vecinătatea lucrării propuse.

Organizarea de șantier pentru lucrările solicitate se va asigura în incintă, fără a afecta proprietățile vecine și rețele edilitare existente. Antreprenorul are obligația ca prin activitatea pe care o desfășoară pe șantier să nu afecteze cadrul natural din zona respectivă și nici vecinătățile amplasamentului. Personalul va fi instruit pentru respectarea curățeniei la locul de muncă și a normelor de igienă. Organizarea de șantier și managementul lucrărilor au în vedere afectarea suprafeței de teren numai în limitele arealului construit. Respectarea normelor de întreținere și reglare a parametrilor tehnici de funcționare a echipamentelor utilizate limitează impactul acestora asupra mediului. Materialele utilizate penrtu construcția organizării de șantier sunt material inerte (piatră spartă, nisip, balast, panouri metalice demontabile), care nu afectează calitatea apei, aerului, solului și subsolului.

Pentru prevenirea, reducerea și minimizarea efectelor adverse semnificative asupra mediului, se vor efectua lucrări de nivelare a terenului (unde este cazul), iar terenul ocupat de lucrari provizorii (pentru organizare de șantier) va fi curățat și adus la starea sa inițială. La finalizarea investiției, amplasamentul va fi refacut.

***Dotări și măsuri prevăzute pentru controlul emisiilor de poluanți în mediu:***

- stropirea agregatelor și a drumurilor tehnologice pentru a împiedica degajarea pulberilor;

- asigurarea utilităților necesare pentru desfășurarea lucrărilor în bune condiții (surse de alimentare cu apă, loc special amenajat pentru servirea mesei, facilitate igienico-sanitară, containere pentru depozitarea deșeurilor, punct sanitar);

- schimburile de ulei și alimentarea cu combustibil a utilajelor se vor efectua în locații specializate pentru astfel de operațiuni;

- revizii tehnice periodice ale utilajelor, conform cărții tehnice;

- nu vor fi admise utilaje a căror stare tehnică nu corespunde normelor legale în vigoare;

- colectarea și depozitarea selectivă a deșeurilor;

**b6)** **riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice: *-*** nu este cazul;

**b7)riscurile pentru sănătatea umană - de ex., din cauza contaminării apei sau a poluării atmosferice:** implementarea proiectului nu va avea impact negativ asupra condițiilor de viață ale locuitorilor ( schimbari asupra calitatii mediului, zgomot, scaderea calitații hranei, etc.); Disconfortul populației pe perioada de execuție a lucrărilor este temporar și va fi redus prin masurile de diminuare menționate.

**c1)** **utilizarea actuală si aprobată a terenurilor:** conform certificatului de urbanism nr. 140 din 02.05,2023 emis de Orașul Șimleu Silvaniei Primăria, terenul este situat în intravilanul al orașului Șimleu Silvaniei;

**c2) bogăţia, disponibilitatea, calitatea si capacitatea de regenerare relative ale resurselor naturale, inclusiv solul, terenurile, apa si biodiversitatea, din zonă si din subteranul acesteia:** - nu este cazul. Resursele naturale, inclusiv solul, terenurile, apa și biodiversitatea din zonă si din subteranul acesteia nu sunt limitate sau nu au disponibilitate redusă în zona analizată, astfel prin realizarea proiectului impactul va fi nesemnificativ asupra utilizării resurselor naturale;

**c3) capacitatea de absorbţie a mediului natural, acordându-se o atenţie specială următoarelor zone:**

* zone umede, zone riverane, guri ale râurilor: nu este cazul;
* zone costiere si mediul marin: nu este cazul;
* zonele montane si forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei si faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum si a celei privind caracterul si mărimea zonelor de protecţie sanitară si hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională si la nivelul Uniunii Europene si relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje si situri importante din punct de vedere istoric, cultural sau arheologic: nu este cazul;

**d). Tipurile si caracteristicile impactului potenţial:**

d1) importanţa și extinderea spaţială a impactului - de exemplu, zona geografică si dimensiunea populaţiei care poate fi afectată: - punctual pe perioada de execuţie, iar extinderea spațială a impactului va fi locală.

d2) natura impactului: va fi pozitivă, va conduce la creşterea confortului şi realizarea cadrului igienico-sanitar pentru populaţie şi dezvoltarea reţelelor de utilităţi;

d3) natura transfrontalieră a impactului: - nu este cazul; amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.

d4) intensitatea si complexitatea impactului: - va fi mică pe perioada de execuţie si funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru si respectării măsurilor de reducere a impactului asupra factorilor de mediu propuse prin proiect. Având în vedere natura materialelor utilizate în realizarea proiectului, probabilitatea apariţiei unor evenimente care să genereze un impact negativ asupra factorilor de mediu este foarte redusă.

d6) debutul, durata, frecvenţa si reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata si frecvența impactului asupra factorilor de mediu va fi temporar si pe termen scurt. Pe măsura realizării lucrărilor si închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente si/sau aprobate: nu este cazul;

d8) posibilitatea de reducere efectivă a impactului: nu este cazul, respectarea legislației în vigoare și respectarea condițiilor din prezenta Decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

Proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă sunt următoarele:**

- proiectul propus **nu intră** sub incidenţa prevederilor art. 48 si 54 din Legea apelor nr. 107/1996, cu modificările și completările ulterioare;

- în conformitate cu adreesa SGA Sălaj nr.3816/04.08.2023, înregistrată la APM Sălaj cu nr.6404/07.08.2023 *pentru promovarea investiției din cadrul proiectului: Regenerare urbană în orașul Șimleu Silvaniei, nu este necesarăreglementarea din punct de vedere al protecției gospodăririi apelor, prin aviz de gospodărire a apelor sau aviz de amplasament.*

***Caracteristicile proiectului si/sau condiţiile de realizare a proiectului:***

- Respectarea prevederilor din adresa nr.3816/04.08.2023, eliberată de Administrația Națională ”Apele Române” Administrația Bazinală de Apă Someș- Tisa Sistemul de Gospodărire a Apelor Sălaj.

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu si înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum și pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele si legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor si depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri si, în cazul în care aceasta nu poate fi evitată, valorificarea lor, iar în caz de imposibilitate tehnică si economică, luarea măsurilor pentru neutralizarea si eliminarea acestora, evitându-se sau reducându-se impactul asupra mediului.
* Prevenirea accidentelor si limitarea consecințelor acesora.
* Se vor lua toate măsurile necesare pentru a preveni producerea de pulberi (praf) în toate fazele proiectului.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe si preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă si controlată a deșeurilor pe categorii, valorificarea celor reciclabile si eliminarea celor nerecuperabile prin firme specializate si autorizate, conform prevederilor , Legii nr. 17 din 09.01.2023 pentru aprobarea Ordonanței de urgență a Guvernului nr. 92/2021 privind regimul deșeurilor.
* Asigurarea refacerii mediului în toată zona de implementare a proiectului, ulterior finalizării lucrărilor.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului si înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice si private asupra mediului*: (3) La finalizarea proiectelor publice si private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează si face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat si care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările si completările ulterioare.

    Se poate adresa instanţei de contencios administrativ competente si orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice si private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice si private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită si trebuie să fie echitabilă, rapidă si corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice si private asupra mediuluisi ale Legii contenciosului administrativ nr. 554/2004, cu modificările si completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella BALINT